Korporal

Korporala Eliza Katolikoak eta beste kristau talde batzuek ospakizun eukaristikoan erabilitako zapi liturgiko bat da.

 Deskribapena 
Korporala oihal karratua izan ohi da, almidoiztatua, lihozkoa. Meza hasi aurretik tolestuta egoten da, eta apaizak zabaltzen du, haren gainean kaliza eta ostiak dituen patena edo ziborioa jartzeko, ofertorioan eukaristiaren erritoa egiteko. Haren funtzioa praktikoa da, ostia apurrak biltzeko errazago egitea lana, baina, aldi berean, apur horiek Jesukristoren gorputza direnez, oihalak funtzio sakratu berezia duela kontsideratzen da (eta izena hortxetik du, corporalis latinezkoa, corpus edo gorputzetik).

Korporala gordetzeko zorro bat izaten da eliza batzuetan, burtsa deritzana.

 Erreferentziak 

 Kanpo estekak 

Kategoria:Eukaristia
Kategoria:Kristau terminologia
Kategoria:Erlijioaren terminologia
Kategoria:Oihalak
Kategoria:Erlijio objektuak